Sense8

Sense8 (slovná hračka so slovom "sensate", čítaj "senseit") je americký sci-fi seriál od Lany a Lilly Wachowských a J. Michaela Straczynskeho. Seriál je dostupný na streamingovej službe Netflix. Prvá séria bola vydaná 5. júna 2015. Od 6. januára 2016 je Netflix dostupný aj na Slovensku. 23. decembra 2016 bol vydaný vianočný špeciál, zvyšok druhej série 5. mája 2017. 1. júna 2017 Netflix oznámil, že seriál nebude pokračovať, no vďaka silnej spätnej väzbe od fanúšikov potvrdila Lana Wachowski, že seriál bude ukončený 2-hodinovým špeciálom, ktorý mal premiéru 8. júna 2018.

Dej
Sense8 rozpráva príbeh ôsmich ľudí: Will, Riley, Capheus, Sun, Lito, Kala, Wolfgang a Nomi, každý z rôznej kultúry a časti sveta. Ako si žijú svoj bežný život, zrazu má každý z nich to isté zjavenie – uvidia brutálnu smrť ženy, ktorá sa volá Angelica a zisťujú, že sú "senseiti" – všetci sú navzájom mentálne a emocionálne prepojení a majú schopnosť spolu komunikovať, cítiť a používať navzájom znalosti, zručnosti a jazyk. Zatiaľ čo sa snažia prísť na to, ako to funguje a prečo majú takéto spojenie, dostanú pomoc od ďalšieho "senseita" (Jonas), ktorý sa ich snaží ochrániť pred "senseitom" Whispers, ktorý sa k nim chce dostať tým, že sa "nabúra" do ich spoločného spojenia.

Postavy
8 hlavných postáv, ktoré sa volajú senseiti, majú v seriáli dátum narodenia (8. august) a rovnaký vek.

Senseiti
 Aml Ameen (1. séria) / Toby Onwumere (2. séria) ako Capheus, šofér mikrobusu v Nairobi a vášnivý fanúšik Jean-Claude Van Damma, ktorý sasnaží zarobiť na lieky na AIDS pre jeho matku.
 Bae Doona ako Sun Bak, dcéra vysokopostaveného biznismena v Soule a rastúca hviezda undergroundového sveta kickboxu.
 Jamie Clayton ako Nomi Marks, transžena, hackerka a blogerka, ktorá žije s priateľkou Amanitou v San Franciscu.
 Tina Desai ako Kala Dandekar, univerzitne-vzdelaná farmacistka a zarytá hinduistka z Mumbaja, ktorá je zasnúbená s mužom, ktorého nemiluje.
 Tuppence Middleton ako Riley Blue (rodená Gunnarsdóttir), DJka z Islandu žijúca v Londýne, ktorá sa snaží uniknúť pred problémovou minulosťou.
 Max Riemelt ako Wolfgang Bogdanow, zámočník a lupič trezorov z Berlína, ktorý má nedoriešené spory s jeho zosnulým otcom a účastí sa organizovaného zločinu.
 Miguel Ángel Silvestre ako Lito Rodriguez, tajný homosexuál so španielskymi koreňmi, ktorý žije s priateľom v Mexiku.
 Brian J. Smith ako Will Gorski, policajt z Chicaga, ktorého prenasleduje nevyriešená vražda z jeho detstva.

Vedľajšie postavy
 Naveen Andrews ako Jonas Maliki, senseit z inej skupiny, ktorý sa snaží pomôcť novozrodenej skupinke senseitov.
 Freema Agyeman ako Amanita, priateľka Nomi, ktorá sa neskôr stane prívržencom nových senseitov.
 Anupam Kher ako Sanyam Dandekar, Kalin otec, šéfkuchár a majiteľ reštaurácie.
 Terrence Mann ako Whispers, a senseit, ktorý sa obrátil proti vlastnej skupine a vedie organizáciu, ktorá sa snaží zneškodniť senseitov.
 Daryl Hannah ako Angelica "Angel" Turing, senseit zo staršej skupiny (z ktorej je aj Jonas), ktorá sa stane matkou skupinky nových senseitov.

Série a časti

1. séria (2015)

2. séria (2016-18)

Produkcia
Keďže dej seriálu sa odohráva zároveň v rôznych kútoch sveta, prvá séria sa nakrúcala v deviatich mestách: Chicago, San Francisco, Londýn, Berlín, Soul, Reykjavík, Mexico City, Nairobi a Bombaj.

Režiséri bol určení pre konkrétne lokality, namiesto konkrétnych epizód. Wachowskí mali na starosti nakrúcanie v Chicagu, San Franciscu, Londýne a na Islande. James McTeigue, ktorý v minulosti spolupracoval so sestrami na filmoch V ako Vendeta a Ninja Assassin, bol režisérom v Mexico City, Bombaji a čiastočne aj v Reykjavíku. Nemecký režisér Tom Tykwer, ktorý s Wachowskými zrežíroval Atlas mrakov, režíroval scény v Berlíne a Nairobi. Dan Glass, špecialista na vizuálne efekty filmu Matrix Reloaded mal svoj režisérsky debut v Soule.

Hlavný kameraman John Toll, ktorý s Wachowskými spolupracoval na Atlase mrakov a Jupiter na vzostupe, nakrútil seriál vo formáte 4K na kamery Sony CineAlta PMW-F55.

8. augusta 2015 Netflix potvrdil produkciu druhej série. Prvé scény druhej série sa začali nakrúcať 30. decembra 2015, pričom hlavné nakrúcanie začalo v marci 2016 a trvalo do 19. septembra 2016.

Po nezhodách s Lanou Wachowski, Aml Ameen sa rozhodol seriál opustiť. Jeho postavu od vianočného špeciálu hrá Toby Onwumere. Kvôli zmene pohlavia sa Lilly Wachowski rozhodla dočasne prerušiť spoluprácu na scenároch a réžii.

Referencie

Externé odkazy
 
 

Televízne seriály USA
Televízne seriály z roku 2015
Televízne seriály Netflix